**Kuopio-hallin toimintaohje hallikausi 2020–2021**

* Lapsen saapuessa harjoituksiin Kuopio-halliin hänellä on Kuopion Reippaan hallikortti (ohjaajat jakavat hallikortit), jota hän näyttää kassalle ja pääsee näin pukukopin kautta hallin aulaan. (HUOM! hallikortti oltava aina mukana). Kassalle voi myös sanoa tulevansa Reippaan vuorolle.
* Harjoitusten alkaessa ohjaajat ottavat oman ryhmänsä hallin sisäpuolella A-aulassa jonoon ja lähtevät yhdessä harjoittelupaikalle.
* Jos harjoituksiin tulee myöhässä, täytyy näyttää hallikortti kassalle ja etsiä oma ryhmä hallista. Toivomme kuitenkin lapsien olevan hallilla ajoissa paikalla, jotta pääsemme aloittamaan harjoitukset sovittuun aikaan.

Kuopio-hallin pukuhuoneisiin ei kannata jättää puhelinta tai muuta arvotavaraa. Jos puhelin kuitenkin on mukana, voi sen harjoitusten ajaksi jättää hallin lukollisiin lokeroihin, jotka toimivat kolikoilla. Lapsella voi olla mukana myös pieni reppu tai jumppapussi, jonka voi kuljettaa mukanaan harjoittelupaikalle.

**Harjoittelemme hallissa yleisurheilupaikoilla, mm.**

* **takasuoralla pituushyppypaikka**
* **etusuoralla juoksuja (myös koko kiertävä rata alue on seuramme käytössä)**
* **katsomosta katsottuna oikealla heittopääty sekä korkeus- ja seiväspaikat**
* **\**Näiltä paikoilta ryhmät löytyvät, mikäli saavutte paikalle myöhässä.***

Harjoitusten päätyttyä ohjaajat kuljettavat pienimmät lapset takaisin hallin sisäpuolen A-aulaan, josta vanhemmat ottavat heidät vastaan. Isommat saavat itse omaa tahtia poistua pukukopeista.

Vanhemmilla on lupa tulla saattamaan lapsensa harjoituksiin hallin puolelle. Lasten siirtyessä harjoittelemaan tulee vanhempien poistua katsomon puolelle. *Mikäli vanhempi haluaa harjoituksien ajaksi tulla juoksemaan juoksuradoille, on se mahdollista ostamalla seuralta hallikortin hintaan 70€/ hallikausi (1.10.–30.4.). Hallikortti oikeuttaa käyttämään seuran vuoroja ma - pe klo 17–19. HUOM! vuorot ensisijaisesti harjoitusryhmien ja urheilijoiden käytössä.*

* Harjoituksiin hallissa kannattaa pukeutua mukaviin urheiluvaatteisiin ja lenkkareihin. Nimikoitu juomapullo mukaan. Hallissa lämpötila on hieman huonelämpötilaa viileämpi, joten ainakin verryttelyn ajaksi voi olla tarvetta t-paidan lisäksi päällyspaidalle tai kevyelle takille.